એટીએસ સૂત્રો પાસેથી મળતી માહિતી મુજબ કિશોરસિંહ રાઠોડ મહારાષ્ટ્રનાં સોલાપુર ખાતે પુનિત નામના શખસ પાસેથી એક ફાર્માસ્યુટિકલ કંપનીમાંથી એફેડ્રિનનો જથ્થો મગાવતો હતો. પોલીસે આરોપી કિશોરની છેલ્લા દોઢ વર્ષમાં વિદેશ ગયા અંગેની ડિટેલ્સની તપાસ કરતાં તે દુબઇ અને કેન્યા ખાતે વારંવાર ગયો હોવાનું બહાર આવ્યું છે. કેન્યા ખાતે કિશોર જયમુખી અને અન્ય બે શખસોએ પોલેન્ડના ડ્રગ્સ માફિયાઓ સાથે મિટિંગ યોજી હતી અને બેન્કમાંથી જ પોતે વિદેશ જવા માટે પૈસા ચૂકવતો હતો. પોલીસે હાલમાં કિશોરનાં બેન્ક એકાઉન્ટની તપાસ શરૂ કરી છે.